วิษณุ ย้ำร่างพ.ร.บ.เขตเศรษฐกิจพิเศษไม่ขัดรธน.
ประชาไท - 27 ม.ค.48 นายวิษณุ เครืองาม รองนายกรัฐมนตรี ในฐานะที่ดูแลเรื่องร่างพ.ร.บ.เขตเศรษฐกิจพิเศษ กล่าวถึงข้อห่วงกังวลว่ากฎหมายดังกล่าวจะมีผลยกเว้นกฎหมายรัฐธรรมนูญบางส่วนว่า ไม่เป็นความจริงและไม่มีใครเขียนกฎหมายขึ้นมาในลักษณะเช่นนั้นแน่นอน หากมีจริงคณะกรรมการกฤษฎีกา ที่เป็นผู้มีความชำนาญก็ต้องพยายามแยกแยะ และตัดสิ่งเหล่านั้นออก ทั้งนี้ ความวิตกกังวลได้ก่อตัวขึ้น หลังจากร่างกฎหมายดังกล่าวถูกนำเสนอในที่ประชุมคณะรัฐมนตรี (ครม.) สัญจรที่จ.เชียงราย และครม.ได้อนุมัติในหลักการแล้ว อย่างไรก็ตาม รองนายกรัฐมนตรีกล่าวยืนยันว่า เรื่องนี้ยังมีเวลาพิจารณาอีกมาก และมติครม.ก็ย้ำชัดเจนว่าต้องเปิดรับฟังความเห็นทุกภาคส่วน ซึ่งได้สั่งการให้คณะกรรมการกฤษฎีกาเปิดรับความคิดเห็นประชาชนทางเว็บไซต์อย่างไม่เป็นทางการแล้ว เมื่อถามว่าเหตุใดจึงต้องมีการออกกฎหมายลูกเพื่อแก้กฎหมายลูกอีก นายวิษณุกล่าวว่า ตนไม่ทราบ ที่ผ่านมาเคยทำมาแล้วหลายครั้งและศาลรัฐธรรมนูญเองก็วินิจฉัยแล้วว่าสามารถทำได้ แต่ต้องมีเงื่อนไข สำหรับกรณีที่คณะกรรมาธิการพัฒนาสังคมและความมั่นคงของมนุษย์ และคณะกรรมาธิการการต่างประเทศ วุฒิสภา มีการหารือเรื่องเขตเศรษฐกิจ โดยตั้งข้อสังเกตมาตรการที่ยืดหยุ่นเป็นพิเศษในเรื่องการเพิ่มสัดส่วนคณะกรรมการดูแลเขตเศรษฐกิจพิเศษฝ่ายรัฐ ที่สามารถทำได้ทันทีนั้น นายวิษณุกล่าวว่า เรื่องสัดส่วนคณะกรรมการเป็นเพียงประเด็นหนึ่งในหลายประเด็น ทุกอย่างต้องนำไปพูดกันอีกครั้งในคณะกรรมการกฤษฎีกา 
ประชาไท - 27 ม.ค.48 นายวิษณุ เครืองาม รองนายกรัฐมนตรี ในฐานะที่ดูแลเรื่องร่างพ.ร.บ.เขตเศรษฐกิจพิเศษ กล่าวถึงข้อห่วงกังวลว่ากฎหมายดังกล่าวจะมีผลยกเว้นกฎหมายรัฐธรรมนูญบางส่วนว่า